OpenLLM-France/wikimedia huggingface dataset:
# Maito

Maito (del quítxua del nord: "embolicat") és un plat típic de la regió amazònica de l'Equador, que consisteix en una papillota de diferents ingredients, com poden ser peix, granotes, vísceres o ocells, embolicats en fulles de bijao o kwan panga. El seu origen es troba en els els menjars del Carib embolicades en fulles de diverses plantes. Actualment és ofert en l'oferta gastronòmica de les principals ciutats equatorianes.

## Varietats
### Maito de chontacuro

Se sol preparar en el cantó d'Archidona. Es pot servir amb iuca cuinada o verda, acompanyat amb un got de guayusa o un pilche (embase) de chicha de iuca.

### Maito de granota

El maito de granota (kuwa en quítxua) és un plat típic de la regió Amazònica de l'Equador que es pot preparar solament en èpoques de pluges. Forma part de la gastronomia zápara.

## Galeria

* Maito de chontacuros
* Maito de granotes
* Maito de tilapia

## Vegeu també

* Tamal
* Juane

## Referències

* ↑ «El maito, envuelto de tradición y sabor - La Hora» (en castellà). La Hora Noticias de Ecuador, sus provincias y el mundo. [Consulta: 29 enero 2019].
* ↑ «Chontacuros, un atractivo gastronómico de la Amazonía» (en espanyol europeu). EL TIEMPO, 21-09-2019. Arxivat de l'original el 20 de enero de 2019. [Consulta: 19 diciembre 2020].

## Enllaços externs

* Vídeo de la preparació de maito en YouTube.
# Bogdanovka (camp)

* Per a altres significats, vegeu «Bogdanovka (Saràtov)».
Bogdanovka va ser un camp de concentració per a jueus, que va ser establert per les autoritats romaneses durant la Segona Guerra Mundial com a part de l'Holocaust. El camp estava al riu Bug, al districte de Golta a la Transnístria, i va allotjar a 48.000 persones a finals de 1941. Entre 4.000 i 5.000 foren cremats vius i la resta disparats al bosc entre el 21 i el 29 de desembre de 1941. Les cremacions de cadàvers van durar fins al febrer de 1942.

## Referències

* 1 2 Haynes, Rebecca; Rady, Martyn. In the Shadow of Hitler: Personalities of the Right in Central and Eastern Europe (en anglès). I.B.Tauris, 2011, p.290. ISBN 1845116976.
* ↑ Ioanid, Radu. The sword of the archangel: fascist ideology in Romania (en anglès). East European Monographs, 1990, p.228. ISBN 0880331895.

## Enllaços externs

* Yad Vashem Arxivat 2016-02-16 a Wayback Machine.
# Pappardelle

Pappardelle, singular "pappardella" (italià), és un tipus de pasta originari de la Toscana. És del tipus de les pastes allargades, amb forma de banda plana de 2-3 cm d'ample, elaborada amb ou i farina. Es venen seques (en italià: asciutti) o fresques. Igual que les tagliatelle i les fettuccine, es solen comercialitzar en "nius" (nidi o matasse). El nom és un derivat dialectal toscà del verb italià "pappare" (papar, endrapar). Tradicionalment s'utilitzen amb condiments o salses de gust consistent, a base de caça o bolets. Entre els plats tradicionals figuren les pappardelle sulla lepre (amb llebre), les pappardelle sul cinghiale (amb senglar) o les pappardelle ai funghi porcini (amb ceps).

## Referències

* ↑ Pedrittoni, Guido. Cucina Toscana (en italià). Giunti Editore, 2010, p. 37. ISBN 884403946X.
* ↑ Pappardelle Arxivat 2014-10-18 a Wayback Machine., website Pasta Pirro website, consultat 18/02/2013

## Vegeu també

* Tallarines
* Fettuccine
# Temporada 1949-50 de l'NBA

La temporada 1949-50 de l'NBA fou la quarta de la història de la lliga, i la primera en la que oficialment es feia servir la denominació NBA. El Minneapolis Lakers fou el campió després de guanyar al Syracuse Nationals per 4-2.

## Classificacions

Divisió Est
| Equip | V | D | %V | P |
| Syracuse Nationals | 51 | 13 | ,797 | - |
| New York Knicks | 40 | 28 | ,588 | 13 |
| Washington Capitols | 32 | 36 | ,471 | 21 |
| Philadelphia Warriors | 26 | 42 | ,382 | 27 |
| Baltimore Bullets | 25 | 43 | ,368 | 28 |
| Boston Celtics | 22 | 46 | ,324 | 31 |
Divisió Central
| Equip | V | D | %V | P |
| Minneapolis Lakers C | 51 | 17 | ,750 | - |
| Rochester Royals | 51 | 17 | ,750 | - |
| Chicago Stags | 40 | 28 | ,588 | 11 |
| Fort Wayne Zollner Pistons | 40 | 28 | ,588 | 11 |
| St, Louis Bombers | 26 | 42 | ,382 | 25 |
Divisió Oest
| Team | W | L | PCT | GB |
| Indianapolis Olympians | 39 | 25 | ,609 | - |
| Anderson Packers | 37 | 27 | ,578 | 2 |
| Tri-Cities Blackhawks | 29 | 35 | ,453 | 10 |
| Sheboygan Redskins | 22 | 40 | ,355 | 16 |
| Waterloo Hawks | 19 | 43 | ,306 | 19 |
| Denver Nuggets | 11 | 51 | ,177 | 27 |
* V: Victòries * D: Derrotes * %V: Percentatge de victòries * P: Diferència de partits respecte al primer lloc
* C: Campió

## Estadístiques

| Categoria | Jugador | Equip | Mitjana/% |
| Punts per partit | George Mikan | Minneapolis Lakers | 27,4 |
| Assistències per partit | Andy Phillip | Chicago Stags | 5,8 |
| Percentatge de tirs de camp | Alex Groza | Indianapolis Olympians | 47,8% |
| Percentatge de tirs lliures | Max Zaslofsky | Chicago Stags | 84,3% |

## Premis

* Primer quintet de la temporada
** Max Zaslofsky, Chicago Stags
** Bob Davies, Rochester Royals
** Alex Groza, Indianapolis Olympians
** George Mikan, Minneapolis Lakers
** Jim Pollard, Minneapolis Lakers
* Segon quintet de la temporada
** Fred Schaus, Fort Wayne Zollner Pistons
** Frank Brian, Anderson Packers
** Al Cervi, Syracuse Nationals
** Ralph Beard, Indianapolis Olympians
** Dolph Schayes, Syracuse Nationals

## Vegeu també

* Draft de l'NBA del 1950
* Playoffs de l'NBA del 1950
# Golovinó (Vladímir)

* Per a altres significats, vegeu «Golovinó».
Golovinó (en rus: Головино) és un poble de l'óblast de Vladímir, a Rússia, segons el cens del 2010 tenia 3 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Larissaïta

La larissaïta és un mineral de la classe dels òxids. Rep el nom en honor de Larissa Nikolàievna Belova (Лариса Николаевна Белова) (1923-1998), mineralogista i cristal·lògrafa que va fer una important contribució al coneixement sobre els minerals d'urani.

## Característiques

La larissaïta és un selenit de fórmula química Na(H₃O)(UO₂)₃(SeO₃)O₂·4H₂O. Va ser aprovada com a espècie vàlida per l'Associació Mineralògica Internacional l'any 2002. Cristal·litza en el sistema monoclínic.
Segons la classificació de Nickel-Strunz, la larissaïta pertany a «04.JH - Selenits sense anions addicionals, amb H₂O» juntament amb els següents minerals: calcomenita, ahlfeldita, clinocalcomenita, cobaltomenita, mandarinoïta i orlandiïta.

## Formació i jaciments

Va ser descoberta a la mina Repete, a la localitat de Blanding, al comtat de San Juan de l'estat deUtah, als Estats Units. Es tracta de l'únic indret on ha estat descrita aquesta espècie mineral.

## Referències

* ↑ «Larisaite» (en anglès). Mindat. [Consulta: 15 març 2018].
# Bogdanóvitx

Bodanóvitx - Богданович (rus) és una ciutat de l'óblast de Sverdlovsk, a Rússia. Es troba a la vora del riu Kunara, un afluent per la dreta del Pixmà, a 99 km a l'est de Iekaterinburg.

## Història

Bodanóvitx fou fundada el 1883, i dos anys després s'hi obrí una estació de tren. Rebé el nom en honor del general Ievgueni Bodanóvitx. Aconseguí l'estatus de possiólok (poble) el 1935 i el de ciutat el 1947.

## Referències

* ↑ Энциклопедия Города России. Moscow: Большая Российская Энциклопедия, 2003, p. 49. ISBN 5-7107-7399-9.
# Paporotka

Paporotka (en rus: Папоротка) és un poble de l'óblast de Tula, a Rússia, segons el cens del 2010 tenia 312 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Georgiana Cavendish

Georgiana Cavendish (7 de juny de 1757 – 30 de març de 1806) va ser la duquessa de Devonshire. Era una dona de classe social alta anglesa, d'estil icònic, escriptora i activista. Procedent de la família Spencer, va ser la primera esposa de William Cavendish, cinquè duc de Devonshire, i la mare del sisè duc de Devonshire.
Com a duquessa de Devonshire, va ser una persona popular i coneguda socialment durant tota la seva vida. Amb una posició preeminent a la parròquia d'Anglaterra, la duquessa va ser famosa per la seva bellesa, carisma i estil, que utilitzava per fer política, arranjaments matrimonials i amorosos, i actes socials i relacionats amb el joc. Va ser una familiar llunyana, tia de quarta generació, de Diana de Gal·les. Les seves vides, malgrat la llunyania temporal, s'han comparat pel seu final tràgic.

## Referències

* ↑ Foreman, Amanda. Georgiana: Duchess of Devonshire. Modern Library. ISBN 0375753834 [Consulta: 25 juny 2014].
* ↑ Blasberg, Derek. Very Classy: Even More Exceptional Advice for the Extremely Modern Lady. Penguin, 2011. ISBN 1101563060 [Consulta: 26 juny 2014].
* ↑ «Princess Diana and the Duchess of Devonshire: Striking similarities». [Consulta: 26 juny 2014].
# Luis Pascual Tàrrega

Lluís Pascual Tàrrega (Puçol, 14 de juliol de 1968) és un exfutbolista i entrenador valencià. Com a jugador ocupava la posició de porter.

## Trajectòria

Va desenvolupar gairebé tota la seua carrera esportiva a les files del Vila-real CF, amb qui va jugar 109 partits entre 1992 i 1999. Va ser titular a les campanyes 95/96 i 96/97, mentre que en la temporada de debut a primera divisió dl'equip groguet va romandre inèdit, en ser el tercer porter per darrere de Palop i Lainez.
Després de penjar els guants, ha seguit vinculat al món del futbol com a entrenador de porters en els diferents equips del València CF.

## Referències

* ↑ http://www.elperiodicomediterraneo.com/noticias/noticia.asp?pkid=149854%5BEnllaç+no+actiu%5D

## Enllaços externs

* Fitxa del jugador
# Tesita

Tesita era una ciutat hitita del nord que era en mans dels kashka en el segle xiv aC. Era propera a les ciutats d'Istahara i d'Hattena, a la Terra Alta Hitita.
El rei Subiluliuma I, cap a la part final del seu regnat, va fer una sèrie de batalles contra els kashka en aquells territoris, que va incendiar, i també la ciutat de Tesita. D'allà va passar a Tuhpilisa que va fortificar.

## Referències

* ↑ Bernabé, Alberto (ed.). Historia y leyes de los hititas: textos del Reino Medio y del Imperio Nuevo. Tres Cantos: Akal, 2004, p. 71. ISBN 8446022532.
# Golovinó (Sakhalín)

* Per a altres significats, vegeu «Golovinó».
Golovninó (en rus: Головнино) és un poble de l'óblast de Sakhalín, a l'Extrem Orient de Rússia, que en el cens del 2010 tenia 102 habitants.
# La Ferreria Vella (Montesquiu)

La Ferreria Vella és una obra de Montesquiu (Osona) inclosa a l'Inventari del Patrimoni Arquitectònic de Catalunya.

## Descripció

Casa de planta quadrada amb planta baixa, pis i golfes. La coberta és de teula àrab a dues vessants. La funció que tenia originàriament n'ha condicionat la seva estructura interna. Una planta baixa destinada a ferreria, reconvertida actualment en una escola de música, i un primer pis destinat a habitatge. Un gran portal, amb arcada de mig punt, donava accés a la casa, a l'entrada de la qual hi trobem encara avui un pou així com les restes de la farga. Està construïda amb materials nobles (pedra i roure). Fou restaurada tot conservant la seva fesomia original.

## Història

Pel seu emplaçament, la vila de Montesquiu ha estat des dels seus orígens un lloc de pas. Així la ferreria caldria relacionar-la amb altres edificis de serveis com els hostals. Apareix en la documentació des de la baixa Edat Mitja, essent un dels elements essencials del terme de Montesquiu. Després d'uns anys de desús, ha estat restaurat pel seu propietari, reconvertint-la en una escola de música i amb la intenció que esdevingui un futur restaurant. La restauració, però, ha respectat al màxim la fesomia original, especialment pel que fa a distribució interna i a materials dels murs, tots ells de pedra.

## Referències

* 1 2 «La Ferreria Vella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Economy (Pennsilvània)

Economy és una població del Comtat de Beaver (Pennsilvània) als Estats Units d'Amèrica.

## Demografia

Segons el cens del 2000 tenia 9.363 habitants, 3.528 habitatges, i 2.854 famílies. La densitat de població era de 204,2 habitants per quilòmetre quadrat.
Dels 3.528 habitatges en un 30,8% hi vivien nens de menys de 18 anys, en un 72,1% hi vivien parelles casades, en un 5,9% dones solteres, i en un 19,1% no eren unitats familiars. En el 16,7% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 2,99.
Per edats la població es repartia de la següent manera: un 22,2% tenia menys de 18 anys, un 6,5% entre 18 i 24, un 28,1% entre 25 i 44, un 29,6% de 45 a 60 i un 13,6% 65 anys o més.
L'edat mediana era de 42 anys. Per cada 100 dones de 18 o més anys hi havia 98 homes.
La renda mediana per habitatge era de 52.446 $ i la renda mediana per família de 60.081 $. Els homes tenien una renda mediana de 41.756 $ mentre que les dones 27.121 $. La renda per capita de la població era de 22.453 $. Entorn del 2% de les famílies i el 2,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Economy». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Economy». American Fact Finder. Oficina del Cens dels Estats Units, 12-01-2010.
Viccionari
# Pals de pollastre

El pals de pollastre són una activitat tradicional de molts pobles valencians consistent en el fet que un joves basteixen algun tipus d'estructura amb els seus cossos amb la intenció d'agafar un premi, habitualment un pollastre, durant la celebració d'una festivitat. La realització de la torre es fa de forma improvisada i sense cap organització, llevat de l'amistat que els uneix.
Per exemple, Diumenge de Rams, a Polinyà, una vintena de joves, portant samarretes del mateix color, instruments de percussió i un parell de cabassos de collir fruita, recorren el poble al crit de “Quintos! Quintos!”. Aquest crit procedeix de l’època quan hi havia el servei militar, però la seua desaparició no ha suposat el final de la tradició, que consisteix en agafar un pollastre penjat d’una corda al carrer de l’Església. Per arribar-hi, fan una torre humana improvisada. No hi ha assajos ni música. Al segle xxi el pollastre ha estat substituït per un cistell que conté un premi en metàl·lic subvencionat per l’ajuntament.

## Referències

* ↑ SORRIBES, Enric. Torres humanes a Castelló i les seues comarques. Castelló de la Plana: Ajuntament de Castelló, 2020. ISBN 978-84-16155-76-7.
* ↑ Bofarull Solé, Joan. Les muixerangues valencianes, Setembre de 2016. ISBN 978-84-16505-34-0.
# Resolució 1477 del Consell de Seguretat de les Nacions Unides

La Resolució 1477 del Consell de Seguretat de les Nacions Unides, adoptada per unanimitat el 29 d'abril de 2003 després de reafirmar les resolucions Resolució 955 (1994), Resolució 1165 (1998), Resolució 1329 (2000), Resolució 1411 (2002) i Resolució 1431 (2002) el Consell va enviar una llista de candidats per a jutges permanents en el Tribunal Penal Internacional per a Ruanda (TIRC) a l'Assemblea General de les Nacions Unides per a la seva consideració. La llista de 35 candidats rebuts pel secretari general Kofi Annan va ser la següent:
* Achta Saker Abdoul (Txad)
* Aydin Sefa Akay (Turquia)
* Florence Rita Arrey (Camerun)
* Abdoulaye Barry (Burkina Faso)
* Miguel Antonio Bernal (Panamà)
* Solomy Balungi Bossa (Uganda)
* Robert Fremr (Txèquia)
* Silvio Guerra Morales (Panamà)
* Taghreed Hikmat (Jordània)
* Karin Hökborg (Suècia)
* Vagn Joensen (Dinamarca)
* Gberdao Gustave Kam (Burkina Faso)
* Joseph-Médard Kaba Kashala Katuala (República Democràtica del Congo)
* Engera A. Kileo (Tanzània)
* Nathalia P. Kimaro (Tanzània)
* Agnieszka Klonowiecka-Milart (Polònia)
* Flavia Lattanzi (Itàlia)
* Kenneth Machin (United KingdomRegne Unit)
* Joseph Edward Chiondo Masanche (Tanzània)
* Patrick Matibini (Zàmbia)
* Edouard Ngarta Mbaïouroum (Txad)
* Antoine Kesia-Mbe Mindua (República Democràtica del Congo)
* Tan Sri Dato Hj. Mohd. Azmi Dato Hj. Kamaruddin (Malàisia)
* Lee Gacuiga Muthoga (Kenya)
* Laurent Ngaoundi (Txad)
* Beradingar Ngonyame (Txad)
* Daniel David Ntanda Nsereko (Uganda)
* Seon Ki Park (Corea del Sud)
* Tatiana Răducanu (Moldova)
* Mparany Mamy Richard Rajohnson (Madagascar)
* Edward Mukandara K. Rutakangwa (Tanzània)
* Emile Francis Short (Ghana)
* Albertus Henricus Joannes Swart (Països Baixos)
* Xenofon Ulianovschi (Moldova)
* Aura Emérita Guerra de Villalaz (Panamà)
18 dels jutges serien seleccionats per servir al Tribunal, que, aleshores, s'esperava que completés el seu treball el 2008.

## Vegeu també

* Genocidi de Ruanda
* Llista de resolucions del Consell de Seguretat de les Nacions Unides 1401 a la 1500 (2002 – 2003)

## Referències

* ↑ «Security Council forwards 'ad litem' judge nominations for Rwanda tribunal to General Assembly». United Nations, 29-04-2003.
* ↑ «List of short-term judges for Rwanda tribunal forwarded to General Assembly». United Nations News Centre, 29-04-2003.

## Enllaços externs

* PDF Text de la Resolució a UN.org
# Golovànivka

Golovànivka (en ucraïnès: Голованівка) és un poble de la República Autònoma de Crimea, a Ucraïna, que el 2014 tenia 510 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Toms River

Toms River és una població dels Estats Units a l'estat de Nova Jersey. Segons el cens del 2007 tenia 95.148 habitants.

## Demografia

Segons el cens del 2000, Toms River tenia 89.706 habitants, 33.510 habitatges, i 24.428 famílies. La densitat de població era de 845,4 habitants/km².
Dels 33.510 habitatges en un 31,2% hi vivien nens de menys de 18 anys, en un 59,1% hi vivien parelles casades, en un 10,5% dones solteres, i en un 27,1% no eren unitats familiars. En el 22,7% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,09.
Per edats la població es repartia de la següent manera: un 23,3% tenia menys de 18 anys, un 7,2% entre 18 i 24, un 27,2% entre 25 i 44, un 25,1% de 45 a 60 i un 17,2% 65 anys o més.
L'edat mediana era de 40 anys. Per cada 100 dones de 18 o més anys hi havia 89,1 homes.
La renda mediana per habitatge era de 54.776 $ i la renda mediana per família de 62.561 $. Els homes tenien una renda mediana de 47.390 $ mentre que les dones 30.834 $. La renda per capita de la població era de 25.010 $. Aproximadament el 4% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Toms River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Toms River». American Fact Finder. Oficina del Cens dels Estats Units, 12-01-2010.
# Nagaram

Nagaram és una illa del districte d'East Godavari a Andhra Pradesh, a la boca oriental del riu Godavari a la branca anomenada Vainateyam, a la badia de Bengala, amb una superfície de 355 km² entre la boca principal del Godavari a l'est i la població d'Antarvedi a l'oest. És molt fèrtil i està connectada als sistemes de reg per un aqüeducte (anomenat Gannavaram) de 49 arcs i 12 metres que pot portar 53.000 metres cúbics d'aigua per hora. El cultiu principal és el coco. Si bé és una illa per estar separada de terra per dos branques del riu, és continuació del territori al·luvial continental.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Pals First (pel·lícula de 1926)

Pals First és una pel·lícula muda dirigida per Edwin Carewe i protagonitzada per Lloyd Hughes, Dolores del Río i Alec B. Francis. La pel·lícula, produïda per la Edwin Carewe Productions, es va estrenar el 9 d'agost de 1926. Es considera una pel·lícula perduda. Existeix una versió anterior amb el mateix títol també dirigida per Edwin Carewe. En tots dos casos estan basades en l'obra de teatre de Lee Wilson Dodd (1915).

## Argument

Richard Castleman, propietari de Winnecrest Hall a Louisiana, decideix fer un viatge per mar per recomanació del seu cosí i metge, Harry Chilton. En ser fora, Harry comença a festejar la promesa de Castleman, Jeanne Lamont. Passat un temps arriba la notícia que Castleman ha mort i Chilton es disposa a usurpar la fortuna i propietats d'aquest.
Mentrestant, un parell de rodamóns, Dominie i l'Esquirol, troben ferit Danny Rowland, i oportunament arriben a la finca a la recerca de menjar. Rowland és idèntic a Castleman i per això és acollit com si l'amo hagués arribat de nou. Dominie és presentat com un clergue anglès i l'Esquirol com un conte italià. Danny s'enamora de Jeanne, que realment creu que es tracta del seu promès. Chilton, sospita del trio i els acaba desemmascarant. A la fi, però, Danny és realment Castleman, que havia decidit reformar els dos homes amb qui havia fet amistat i a la vegada fer palesa la deshonestedat del seu cosí.

## Repartiment

* Dolores del Río (Jeanne Lamont)
* Lloyd Hughes (Richard Castleman / Danny Rowland)
* Alec B. Francis (Dominie)
* George Cooper (The Squirrel)
* Edward Earle (Dr. Harry Shilton)
* Hamilton Morse (jutge Lamont)
* George H. Reed (oncle Alex)
* Alice Nichols (tieta Caroline)
* Alice Belcher (Charley Anderson)
* Margaret Gray (nena, no acreditada)

## Referències

* ↑ «Pals First-Romantic Drama-80%». The Motion Picture Magazine XXXII, 4, 01-11-1926, pàg. 62.
* 1 2 «Pals First». Variety, 25-08-1926, pàg. 18.
* ↑ «Performing Arts Database; Pals First» (en anglès), 1926. [Consulta: 2 juliol 2019].
* ↑ «“Pals First”». The Film Daily XXXVII, 38, 15-08-1926, pàg. 6.

## Enllaços externs

* “Pals First” al catàleg de l'American Film Institute